Adinolepis

Adinolepis er en slekt av vedspisende biller. Selv om det bare er kjent er fire arter er den likevel den nest artsrikeste slekten i den arkaiske familie Cupedidae i den nålevende faunaen.

Utseende 
Lysbrunlige, slanke, nokså flate biller. De er ca. 5-10 millimeter lange. Hodet har framstående kjever (mandibler) og små, runde, utstående fasettøyne. Antennene er ganske lange og trådformede eller sagtakkede. Brystskjoldet (pronotum) er lite og kort, omtrent så bredt som hodet og omtrent så langt som bredt. Dekkvingene er lange (ca. 5 ganger så lange som brystskjoldet), jevnbrede, med rekker av kraftige punkter, og ofte flekkete.

Utbredelse 
Slekten er utbredt i Australia.

Systematisk inndeling 

 Ordenen biller, Coleoptera
 Underordenen Archostemata
 Familien Cupedidae Laporte de Castelnau, 1836
 Slekten Adinolepis Neboiss, 1984 – fem kjente, nålevende arter, Australia
 Adinolepis apodema Neboiss, 1987
 Adinolepis eumana (Neboiss, 1960)
 Adinolepis mathesonae (Neboiss, 1960)
 Adinolepis youanga (Neboiss, 1960)
 Adinolepis scalena Neboiss, 1984 - nå gjerne overført til slekten Ascioplaga

Referanser

Eksterne lenker 
 Atlas of Living Australia - Adinolepis 
 Adinolepis på GBIF 
 

Archostemata
Biller formelt beskrevet i 1984
Australias insekter